b'\n_START_ARTICLE_\nNetilka\n_START_PARAGRAPH_\nNetilka je del naboja, ki je namenjen v\xc5\xbeigu smodni\xc5\xa1ke polnitve v njem.\n_START_SECTION_\nZgodovina\n_START_PARAGRAPH_\nSprva je netilka le nadomestila smodnik na kremenja\xc4\x8dah, kasneje s pojavom enovitih nabojev pa je postala taka, kot jo poznamo \xc5\xa1e danes._NEWLINE_Prvi so pu\xc5\xa1ko, ki je imela izdelano votlo kladivce v katerega je strelec pred vsakim strelom vstavil netilko, izdelali v Zdru\xc5\xbeenem kraljestvu. S preizkusi so za\xc4\x8deli leta 1834, leta 1842 pa so pu\xc5\xa1ko dali v operativno rabo._NEWLINE_Netilko v dana\xc5\xa1nji obliki je prvi patentiral leta 1822 ameri\xc5\xa1ki izumitelj britanskega rodu Joshua Shaw.\n_START_SECTION_\nZgradba\n_START_PARAGRAPH_\nNetilka je sestavljena iz posodice iz mehke kovine v kateri je inicialna zmes, ob\xc4\x8dutljiva na udarce (\xc5\xbeivosrebrni fulminat, svin\xc4\x8dev azid, sinoksid,\xe2\x80\xa6) in pokrova. Naboj se aktivira z udarcem udarne igle v netilko, kjer se posodica upogne in pritisne inicialno razstrelivo ob t. i.\xc2\xa0\xc2\xbbnakovalo\xc2\xab\xc2\xa0in ga aktivira. Vro\xc4\x8di plini, ki pri tem nastanejo, pa nato skozi luknjico v dnu tulca aktivirajo glavno smodni\xc5\xa1ko polnjenje v naboju.'